Edgars Vinters

Edgars Vinters (dzimis  Rīgā, miris  turpat) bija latviešu gleznotājs.

 Dzīvesgājums 
Edgars Vinters ir vienīgais bērns daiļkrāsotāja Hermaņa Vintera (1874-1939) un viņa sievas Annas, dzim. Kalniņas, (1879-1953) ģimenē. Desmit gadu vecumā viņš iepazinās ar populāro pasteļgleznotāju Voldemāru Irbi, kurš zēnā saskatīja talantu un ierādīja viņam pamatus pasteļglezniecībā, iemācīja saskatīt skaistumu dabā šķietami nebūtiskajā.

1935. gadā bērnu un jaunatnes žurnāli sāka publicēt Vintera nelielos rakstiņus, kurus viņš pats ilustrēja ar spalvas zīmējumiem un lingrebumiem.Žurnāls Cīrulītis ,  1934. - 1938. gads:
 Piecpadsmitgadīgā Edgara Vintera zīmējums ar spalvu. 
 Linogrebums – ilustrācija tautasdziesmai  
 Zīmējums ar spalvu - ilustrācija tautasdziesmai Tumšā nakte, zaļā zālē  
 Zīmējums ar spalvu - “Sala Baltezerā”.. 
 Linogrebums – “ Mārtiņa Lutera portrets”] 
 [http://www.periodika.lv/periodika2-viewer/view/index-dev.html#panel:pp|issue:/p_001_ciru1938n06|article:DIVL565|query:E%20Vinters|issueType:P Linogrebums – “ Komponista Jāzepa Vītola portrets” 
Žurnāls  Skolu Dzīve, 1936. - 1937. gads:
 Linogrebums „ Mācītāja un valodnieka Gotharda Frīdriha Stendera portrets“ 
 Zīmējums „ Mana māja“ 
 E.Vinters spēlē savu kompozīciju „ Atmiņas par bērnību“ 
 Ilustrācija „Ziemassvētku vakars“ . No honorāriem tika maksāta skolas nauda 
komercskolā, kurā viņš mācījās līdz 1940. gadam. Iepazīstoties ar gleznotāju Hugo Kārli Grotusu 1937. gadā, Vinters mainīja                 
savu gleznošanas stilu. Grotuss viņam ieteica atteikties no „tumšās fāzes“, kas bija izveidojusies Irbes ietekmē, un izmantot            
gaišākas krāsas, kas ienestu svaigumu un krāsainību gleznās.

Kuzņecova porcelāna fabrika viņam uzticēja apgleznot vairākus porcelāna šķīvjus, kas bija paredzēti dāvināšanai prezidentam Kārlim Ulmanim. Pēc komercskolas pabeigšanas 1940. gadā Vinters iestājās Latvijas Mākslas akadēmijā un studēja tur līdz 1944. gadam pie profesoriem Jāņa Kugas, Leo Svempa, Jāņa Cielavas, Valdemāra Tones, Jāņa Annusa, Kārļa Miesnieka un Vilhelma Purvīša. Vācu okupācijas laikā Vinters publicēja savus zīmējumus un akvareļus arī vācu žurnālos.Avīze Deutsche Zeitung im Ostland (1941. gada decembris - 1942. gada aprīlis):
 Zīmējums ar spalvu „Upīte ziemā“ 
Zīmējums ar spalvu „ Mežezers ziemā“. 
 Akvarelis „Lauku ceļš“. 
 Zīmējums ar spalvu „ Atkušņa laiks”. 
  Zīmējums ar spalvu “Pavasara dzidrais ezers”. 

1944. gadā Vinteram bija jāpārtrauc studijas, jo viņu iesauca Latviešu leģionā un nosūtīja darbos uz Toruņu. 1945. gadā Vinters nokļuva krievu gūstā un nonāca kādā gūstekņu nometnē pie Maskavas. Krievu virsnieki saskatīja viņa talantu un deva iespēju izveidot orķestri un iekārtot sev darbnīcu gleznošanai. Šajā laikā tapa daudz zīmējumu un gleznu, kurus Vinters tikai 2012. gadā pirmo reizi parādīja kādam viņa mākslas cienītājam, kurš bija jau rakstījis par gleznotāja dzīvi un daiļradi un kurš jau tajā pašā gadā publicēja tos grāmatā. 1947. gadā Vinters atgriezās Rīgā un sāka strādāt skolā, kur mācīja tēlotājmākslu un rasēšanu. Paralēli darbam skolā viņš pats mācījās Jaņa Rozentāla mākslas vidusskolā un 1949. gadā ieguva tur skolotāja darbam nepieciešamo pedagoģisko kvalifikāciju.

 Daiļrade 
Vinters glezno priekšmetiski, pārsvarā plenērā. Bērnībā un jaunībā viņš zīmēja ar zīmuli un tušas spalvu, tad kādu laiku sekoja linogrebumi un pasteļi līdz viņš nonāca pie darba ar eļļas krāsām. Ik pa laikam Vintera daiļradē parādījās akvareļi, un septiņdesmitajos gados kas īpašs – monotipijas. Gleznojot savas mīļās Latvijas ainavas visos gadalaikos, ziedus un pilsētas     skatus, Vinters galvenokārt izmanto eļļas krāsas.

Padomju varas gados viņa darbu izstādes tika organizētas  Rīgā un citās Latvijas PSR pilsētās. Kad Latvija 1991. gadā atguva brīvību, Vintera daiļradei tika pievērsta arvien lielāka uzmanība un tā guva atzinību.  Vintera darbu personālizstādes notika regulāri ne tikai Latvijā, bet sākot ar 1993. gadu arī Anglijā un ASV un kopš 2006. gada Vācijā.Edgara Vintera gleznas mākslas galerijās:
 Galerija Paintings.lv 
 Galerija Antonija
 Galerija Mākslas Vēstniecība  Viņa darbi arvien vairāk tiek piedāvāti pārdošanā mākslas galerijās visā pasaulē.  

Kad 2013. gada 2. aprilī  valsts vizītē Latvijā viesojās Turcijas prezidents Abdullahs Gils, Latvijas prezidends Andris Bērziņš pasniedza Gila laulātajam pārim kā dāvanu Edgara Vintera gleznu.

 Privātā dzīve 
1951. gadā Vinters apprecēja savu kolēģi skolotāju Helmu Krauzi. 1958. gadā viņiem piedzima dēls Ilmārs.
2014. gada 2. maijā Vinteru apbedīja blakus viņa mātei Rīgas 1. Meža kapos.

 Edgara Vintera studija Duntē 
2017. gada 10. jūnijs Duntē Minhauzena muzeja piebūvē atklāja Edgara Vintera studiju. Par mākslinieka radošo mūžu liecina viņa eļļas gleznas, akvareļi un monotipijas. Bez tam vēl par viņa dzīvi stāsta fotouzņēmumu klāsts, bet filmu fragmenti rāda, kā mākslinieks gleznojis plenērā.www.minhauzens.lv Minhauzena muzejs Duntē]

 Glezniecības un foto kopīgā izstāde 
Laikā no 1972. līdz 2010. gadam gleznotājs Edgars Vinters ir radījis daudzas Vecrīgas ainavas. Ar mākslas platformas Art Platz palīdzību jau 2020. gadā Latvijas Nacionālajā vēstures muzejā (LNVM) tika parādīta Edgara Vintera gleznu izlases izstāde Atskaites punkts – Starting Point. Šo izstādi papildināja fotogrāfa Mārtiņa Kudrjavceva Vecrīgas ainavu fotogrāfijas, kas bija uzņemtas, raugoties no tiem pašiem skatu punktiem kā to bija darījis gleznotājs. Divu  paaudžu mākslinieku darbi atšķirīgos mākslas veidos atklāja savu skatījumu uz Vecrīgu. Glezniecības vecmeistars Edgars Vinters atveidoja Vecrīgas bruģēto ielu un vēsturisko dievnamu senatnīgo šarmu, bet Mārtiņa Kudrjavceva kameras veidotajās Vecrīgas fotogrāfijās bija fiksētas laikmeta nestās pārmaiņas.Izstāde Atskaites punkts – Starting Point.

 Apbalvojumi 
2009. gada 16. novembrī prezidents Valdis Zatlers pasniedza Edgaram Vinteram Triju Zvaigžņu ordeni.Raksts Arī ikdienišķajā ieraudzīt skaisto, Latvijas Avīze (2011. gada 21. maijs)
... Aizpērn mākslinieku E. Vinteru godināja viņa 90 gadu jubilejā, gleznotājs saņēma augstāko valsts apbalvojumu – Triju Zvaigžņu ordeni. 

 Daži darbi (atlase) 

 Literatūra 
 Hans Joachim Gerber, Ojārs Spārītis: Der lettische Maler Edgars Vinters, Verlag Zvaigzne ABC, Riga 2009. (; illustrierte Biografie in deutscher Sprache / ilustrēta biogāfija vācu valodā).
 Hanss Joahims Gerbers, Ojārs Spārītis: Gleznotājs Edgars Vinters, apgāds Zvaigzne ABC, Rīga 2009. ().
 Ginters Grass, Ojārs Spārītis, Hanss Joahims Gerbers: Es vēlos mājās pārnākt. Edgars Vinters. Karavīra zīmējumi, apgāds Zvaigzne ABC, Rīga 2012. (). Četrās valodās: latviešu / angļu / vācu / krievu.
 Hanss Joahims Gerbers, Ojārs Spārītis: Edgars Vinters - gaisma, krāsas, noskaņas / Licht, Farben, Stimmungen [Latviešu un Vācu] Apgāds Zvaizne, Rīgā 2019 g., 

 Atsauces 

 Ārējās saites 
 Priekš Latvijas - VISU! (Vinters plenērā). 1998, filma, reģisors Ilmārs Krū Zakss (1939-2008)

Kategorija:1919. gadā dzimušie
Kategorija:Rīgā dzimušie
Kategorija:2014. gadā mirušie
Kategorija:Latviešu mākslinieki
Kategorija:Latvijas gleznotāji
Kategorija:Triju Zvaigžņu ordeņa virsnieki
Kategorija:Rīgas Meža kapos apbedītie